pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 18 สิงหาคม 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
(วันที่ 18 สิงหาคม 2565) เวลา 8.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และผู้บริหารระดับสูงเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
โดยที่ประชุมได้รับทราบ แนวทางดําเนินงานโครงการที่ได้รับงบประมาณรายจ่ายประจําปีงบประมาณ พ.ศ.2565 งบกลาง โครงการ"พัฒนาอาชีพเสริม เพิ่มรายได้ให้ชุมชนดีพร้อม" วงเงิน 1,249 ล้านบาท เพื่อสร้างอาชีพให้ประชาชนในพื้นที่ทั่วประเทศ 700,000 คน สถานการณ์โควิด-19 ในโรงงานอุตสาหกรรมซึ่งสถานการณ์มีแนวโน้มดีขึ้น ขอให้แต่ละหน่วยงานเร่งรัดการเบิกจ่ายงบประมาณให้เป็นไปตามแผน กําหนดการถวายผ้าพระกฐินพระราชทานของกระทรวงอุตสาหกรรม ประจําปี 2565 ในวันที่ 28 ตุลาคม 2565 ณ วัดทองนพคุณ
#กระทรวงอุตสาหกรรม
#ประชุมผู้บริหารระดับสูง
รัฐบาลไทย-ข่าวทำเนียบรัฐบาล-ตั้งเป้า! ต.ค. นี้ ผลิตยาฟาวิพิราเวียร์ 40 ล้านเม็ด/เดือน
วันพุธที่ 4 สิงหาคม 2564
ตั้งเป้า! ต.ค. นี้ ผลิตยาฟาวิพิราเวียร์ 40 ล้านเม็ด/เดือน
....
องค์การเภสัชกรรม (อภ.) เผย ต.ค. นี้ จะผลิตยาฟาวิพิราเวียร์ได้มากกว่า 40 ล้านเม็ด ต่อเดือน โดยเป็นยาที่ อภ. วิจัย พัฒนา และผลิตเอง ได้รับการขึ้นทะเบียนจาก อย. เมื่อวันที่ 13 ก.ค. 64 ภายใต้ชื่อ ฟาเวียร์ (200 มิลลิกรัมต่อเม็ด) เพื่อลดการจัดหายาจากต่างประเทศ
.
ซึ่ง อภ. บริหารจัดการและปรับการสํารองยาฟาวิพิราเวียร์ให้สอดคล้องกับสถานการณ์การแพร่ระบาดของโควิด-19 ในประเทศมาตลอด โดยยาทั้งหมดจะจัดสรรและกระจายไปยังโรงพยาบาลต่างๆ ต่อไป
.
อีกทั้ง ก.ย. นี้ อภ. มีแผนที่จะเปิดสายการผลิตที่ 5 ซึ่งจะช่วยเพิ่มศักยภาพในการผลิตยาฟาวิพิราเวียร์ได้ถึง 2,000 ล้านเม็ดต่อปี หรือเดือนละไม่น้อยกว่า 160 ล้านเม็ดต่อเดือน หากมีความต้องการเพิ่มขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไอแบงก์ฉลองครบรอบ 19 ปีในเดือนเกิด ปล่อย “แคมเปญ มีบ้านมีเงิน” จะแลกจะรี ก็ฟรีค่าธรรมเนียม
วันอังคารที่ 31 พฤษภาคม 2565
ไอแบงก์ฉลองครบรอบ 19 ปีในเดือนเกิด ปล่อย “แคมเปญ มีบ้านมีเงิน” จะแลกจะรี ก็ฟรีค่าธรรมเนียม
ไอแบงก์ฉลองครบรอบ 19 ปี วันที่ 12 มิ.ย.นี้ ด้วยแคมเปญสินเชื่อ “มีบ้านมีเงิน” มอบให้ลูกค้าที่ใช้บริการสินเชื่อบ้านแลกเงินและสินเชื่อเพื่อรีไฟแนนซ์ที่อยู่อาศัย นอกจากรับอัตรากําไรต่ําพิเศษ
ธนาคารอิสลามแห่งประเทศไทย (ไอแบงก์) ฉลองครบรอบวันเกิด 19 ปี ในวันที่ 12 มิถุนายนนี้ ด้วยแคมเปญสินเชื่อ “มีบ้านมีเงิน” เพื่อมอบให้กับลูกค้าที่ใช้บริการสินเชื่อ บ้านแลกเงิน และสินเชื่อเพื่อรีไฟแนนซ์ที่อยู่อาศัย นอกจากได้รับอัตรากําไรต่ําพิเศษ ยังได้รับฟรีค่าธรรมเนียมนิติกรรมสัญญา และฟรีค่าประเมินราคาหลักประกันเต็มจํานวน ตลอดเดือนมิถุนายน 2565 นี้เท่านั้น
“แคมเปญ มีบ้านมีเงิน” นี้ มอบสิทธิพิเศษสําหรับลูกค้าที่ขอสินเชื่อบ้านแลกเงิน เป็นสินเชื่อที่เปลี่ยนบ้านที่ปลอดภาระของท่านมาเป็นวงเงินอเนกประสงค์ ซึ่งทําให้ลูกค้าสามารถเสริมสภาพคล่องใช้จ่ายตามความจําเป็นได้ ให้วงเงินสูงสุด 5 ล้านบาท ผ่อนได้นาน 20 ปี คิดอัตรากําไร SPRL - 2.50% ต่อปี ตลอดอายุสัญญา (ปัจจุบัน SPRL = 7.40%) หรือ ลูกค้าที่ขอสินเชื่อเพื่อรีไฟแนนซ์ที่อยู่อาศัยจากสถาบันการเงินอื่น ไอแบงก์ให้วงเงินสูงสุด 20 ล้านบาท ผ่อนได้นาน 35 ปี คิดอัตรากําไร 2.25% ต่อปี ใน 2 ปีแรก โดยลูกค้าที่ขอสินเชื่อบ้านแลกเงิน หรือ สินเชื่อรีไฟแนนซ์บ้าน จะได้รับสิทธิ์ ฟรี ค่าธรรมเนียม Front – end Fee ฟรีค่าประเมินราคาหลักประกันทั้งจํานวน (โดยให้ลูกค้าสํารองจ่ายก่อนและขอชดเชยหลังจากที่มีการเบิกใช้สินเชื่อกับธนาคาร) และฟรี ค่าธรรมเนียมนิติกรรมสัญญา
ผู้สนใจสามารถติดต่อยื่นขอสินเชื่อได้ที่ ไอแบงก์ ทุกสาขา ทั่วประเทศ ตั้งแต่วันที่ 1 - 30 มิถุนายน 2565 หรือสอบถามข้อมูลเพิ่มเติ่ม ที่ iBank Call Center 1302
รัฐบาลไทย-ข่าวทำเนียบรัฐบาล-โฆษกรัฐบาลเผย 2 วัน จำหน่ายสลากงวด 16 ส.ค.แล้ว 7.3 ล้านใบ ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
วันพุธที่ 3 สิงหาคม 2565
โฆษกรัฐบาลเผย 2 วัน จําหน่ายสลากงวด 16 ส.ค.แล้ว  7.3 ล้านใบ ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
โฆษกรัฐบาลเผย 2 วัน จําหน่ายสลากงวด 16 ส.ค.แล้ว  7.3 ล้านใบ ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
วันนี้ (3 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยสลากดิจิทัล งวดวันที่ 16 สิงหาคม 2565 จํานวน 9,092,500 ใบ ที่จําหน่ายผ่านแอป “เป๋าตัง” ณ เวลา 23.00 น. วันที่ 2 สิงหาคม 2565 จําหน่ายสลากแล้ว 7,313,672 ใบ จํานวนผู้ซื้อสลาก 1,066,413 ราย คงเหลือสลากในระบบ 1,778,828 ใบ
โฆษกประจําสํานักนายกรัฐมนตรี กล่าวเพิ่มเติมว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําว่าการทํางานของรัฐบาลคํานึงถึงความเดือดร้อนของประชาชนทุกกลุ่ม และมีเจตนาที่ต้องการแก้ปัญหาสลากแพง โดยไม่มีการเลือกปฏิบัติกลุ่มใดกลุ่มหนึ่งเป็นการเฉพาะ คํานึงถึงประชาชนทุกคนทั่วประเทศจะต้องได้รับความเป็นธรรม สามารถซื้อสลากฯ ได้ในราคา 80 บาท โดยในเดือน ส.ค. ได้เพิ่มจุดจําหน่ายสลากฯ 80 บาทครบตามเป้าหมายที่วางไว้ 1,077 จุดทั่วประเทศ ซึ่งจะทําให้ประชาชนเข้าถึงสลากฯ ราคา 80 บาทได้มากยิ่งขึ้น ตอบโจทย์ความต้องการของประชาชน
รัฐบาลไทย-ข่าวทำเนียบรัฐบาล-รมต. นร. นายอนุชา ฯ แนะทีมลาซาด้า จับมือ สคบ. สกัดร้านค้าผิดกฎหมาย กำชับให้ตรวจสอบคุณภาพสินค้านำเข้าจากต่างประเทศ หลังพบราคาถูกเกินจริง หวั่นกระทบผู้ประกอบการไทย
วันอังคารที่ 28 กันยายน 2564
รมต. นร. นายอนุชา ฯ  แนะทีมลาซาด้า จับมือ สคบ. สกัดร้านค้าผิดกฎหมาย กําชับให้ตรวจสอบคุณภาพสินค้านําเข้าจากต่างประเทศ หลังพบราคาถูกเกินจริง หวั่นกระทบผู้ประกอบการไทย
รมต. นร. นายอนุชา ฯ  แนะทีมลาซาด้า จับมือ สคบ. สกัดร้านค้าผิดกฎหมาย กําชับให้ตรวจสอบคุณภาพสินค้านําเข้าจากต่างประเทศ หลังพบราคาถูกเกินจริง หวั่นกระทบผู้ประกอบการไทย
วันนี้ (28 กันยายน 2564) เวลา 14.30 น. คณะผู้บริหารบริษัท ลาซาด้า จํากัด ประกอบด้วย นางสาวรุจีรัฐ ตั้งศุภกุล รองประธานอาวุโสฝ่ายกฎหมาย นางสาวญาณ์บดี จิตติกุลดิลก ประธานเจ้าหน้าที่บริหารฝ่ายบริหารความเสี่ยงทางธุรกิจ นางสาวญานิชชณัฏฐ์ เฉลิมเตียรณ รองประธานอาวุโสฝ่ายรัฐสัมพันธ์ และ นางสาวเรณุกา แฟงทอง ผู้จัดการฝ่ายรัฐสัมพันธ์ เข้าพบ นายอนุชา นาคาศัย รัฐมนตรีประจําสํานักนายกรัฐมนตรี เพื่อหารือมาตรการคัดกรองร้านค้าที่ในระบบของลาซาด้า เพื่อคุ้มครองผู้บริโภคที่ได้รับผลกระทบ จากกรณีที่ได้รับสินค้าไม่ตรงตามเนื้อหาที่โฆษณา และสั่งสินค้าแล้วไม่ได้รับ ซึ่งที่ผ่านมาพบว่ามีผู้บริโภคได้รับความเดือดร้อนและมีการร้องเรียนผ่านทางสํานักงานคุ้มครองผู้บริโภค (สคบ.) เป็นจํานวนมาก
.
คณะผู้บริหารบริษัท ลาซาด้า จํากัด เปิดเผยว่า ปัจจุบันประเทศไทยมีร้านค้าที่เข้าระบบและจําหน่ายสินค้ากับทางลาซาด้า ประมาณ 5 ล้านราย โดยมีผู้ประกอบการไทยที่แจ้งสมัครเข้าระบบประมาณ 130,000 ราย พบว่าอัตราการเติบโตของตัวเลขผู้ซื้อขายผ่านระบบออนไลน์สูงขึ้นกว่า 50% ในช่วงสถานการณ์แพร่ระบาดของเชื้อไวรัสโควิด-19 ขณะที่มีผู้ขายสินค้าบางรายไม่ปฏิบัติตามกฎ มีการขายสินค้าปลอมแปลงและผิดกฎหมาย รวมถึงให้ข้อมูลเนื้อหาไม่ครบถ้วน แม้ทางลาซาด้าจะมีระบบการตรวจสอบและตรวจจับสินค้า โดยการใช้เทคโนโลยีและอัลกอริทึมในการตรวจจับก่อนขาย (Pre-live) และการตรวจจับและคัดกรองด้วยคน (Post-live) แต่ก็ยังพบว่ามีร้านค้าที่ทําการเปลี่ยนแปลงข้อความและหลอกขายสินค้าอย่างต่อเนื่อง ซึ่งเบื้องต้นลาซาด้าได้กําหนดแนวทางในการให้ความช่วยเหลือผู้บริโภคอย่างรวดเร็ว โดยมีการกําหนดระบบ Notice and Take down เพื่อเป็นช่องทางการร้องเรียนแก่ผู้บริโภค
.
รัฐมนตรีประจําสํานักนายกรัฐมนตรี ได้ให้แนวทางการคุ้มครองผู้บริโภค โดยแนะให้ประสานความร่วมมือกับสํานักงานคณะกรรมการคุ้มครองผู้บริโภค (สคบ.) อย่างใกล้ชิด และกําหนดมาตรการและข้อบังคับต่อร้านค้าอย่างเข้มงวด และให้มีการเผยแพร่ข้อมูลและสถิติการลงโทษร้านค้าที่กระทําผิด เพื่อเป็นแบบอย่างไม่ให้เกิดเหตุการณ์ดังกล่าว นอกจากนี้ รัฐมนตรีประจําสํานักนายกรัฐมนตรี ได้เปิดเผยว่า ปัจจุบันการค้าในรูปแบบ E-commerce เติบโตอย่างรวดเร็ว สิ่งที่น่ากังวลคือร้านค้าในลาซาด้ามีการจําหน่ายสินค้านําเข้าจากต่างประเทศ โดยเฉพาะจากจีน ซึ่งสินค้าบางประเภทแม้รวมค่าขนส่งแล้วยังมีราคาถูกกว่าสินค้าประเภทเดียวกันที่จําหน่ายในไทย จึงขอให้ลาซาด้าเข้มงวดเรื่องการตรวจสอบคุณภาพสินค้า และกําชับไม่ให้สร้างความเสียหายกลไกราคาสินค้าในประเทศ
------------------------
รัฐบาลไทย-ข่าวทำเนียบรัฐบาล-ภูเก็ตขอความร่วมมือ CAAT ย้ำมาตรการการเดินทางภายในประเทศเข้าจังหวัดภูเก็ต
วันเสาร์ที่ 17 กรกฎาคม 2564
ภูเก็ตขอความร่วมมือ CAAT ย้ํามาตรการการเดินทางภายในประเทศเข้าจังหวัดภูเก็ต
ผู้ว่าราชการจังหวัดภูเก็ต ได้ขอความร่วมมือให้สํานักงานการบินพลเรือนแห่งประเทศไทย (CAAT) เน้นย้ํามาตรการตรวจคัดกรองการเดินทางเข้าจังหวัดภูเก็ต สําหรับคนไทยจากต่างจังหวัดและคนต่างชาติที่พํานักในประเทศไทย ตั้งแต่วันที่ 15-31 กรกฎาคม 2564
รัฐบาลไทย-ข่าวทำเนียบรัฐบาล-ธ.ก.ส. มอบทุนเดินทางไปประกอบพิธีฮัจญ์และอุมเราะฮ์ ครั้งที่ 9
วันพุธที่ 22 ธันวาคม 2564
ธ.ก.ส. มอบทุนเดินทางไปประกอบพิธีฮัจญ์และอุมเราะฮ์ ครั้งที่ 9
ธ.ก.ส. จัดมหกรรมส่งต่อความดีกองทุนธนาคารอิสลาม ธ.ก.ส. ครั้งที่ 9 พร้อมมอบทุนเดินทางแก่ผู้ที่ฝากเงินโครงการเงินฝากรักษาทรัพย์ร่วมกิจกรรมรับทุนฮัจญ์และอุมเราะฮ์ เพื่อไปประกอบพิธีกรรมทางศาสนา ณ นครเมกกะ ประเทศซาอุดิอาระเบีย รวมจํานวน 51 ทุน มูลค่ารวมกว่า
นายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ร่วมงาน “มหกรรมส่งต่อความดีกองทุนธนาคารอิสลาม ธ.ก.ส. ครั้งที่ 9” เพื่อมอบทุนเดินทางไปประกอบพิธีฮัจญ์และอุมเราะฮ์ แก่ผู้ที่ฝากเงินตามโครงการเงินฝากรักษาทรัพย์ร่วมกิจกรรมรับทุนฮัจญ์และอุมเราะฮ์ ซึ่งเป็นผลิตภัณฑ์เงินฝากของ ธ.ก.ส. ที่ดําเนินการสอดคล้องตามหลักศาสนาอิสลาม โดยมีนางสาวสุนีย์รัตน์ ภู่ขํา นายอําเภอบ้านแหลม เป็นประธานเปิดงาน เมื่อวันที่ 21 ธันวาคม 2564 ณ มัสยิดฮิดายะห์ตุ้ลมุตตะกีน ตําบลท่าแร้งออก อําเภอบ้านแหลม จังหวัดเพชรบุรี
สําหรับผู้ที่มีสิทธิ์ได้รับทุนเดินทาง ต้องเป็นผู้ที่ฝากเงินประเภทเงินฝากรักษาทรัพย์ ซึ่งเป็นผลิตภัณฑ์เงินฝากที่ดําเนินการถูกต้องตามหลักศาสนาอิสลามที่เปิดให้บริการมาตั้งแต่ปี 2542 โดยธนาคารไม่ได้จ่ายผลตอบแทนในรูปแบบดอกเบี้ย แต่ได้มอบเป็นสิทธิ์รับทุนเดินทางเพื่อไปประกอบพิธีฮัจญ์และอุมเราะฮ์ ณ นครมักกะห์ ประเทศซาอุดิอาระเบีย โดยต้องมียอดเงินฝากทุก ๆ 2,000 บาท และฝากติดต่อกันไม่น้อยกว่า 3 เดือน จะได้รับสิทธิ์ร่วมรับทุนเดินทาง จํานวน 1 สิทธิ์ และกรณีฝากต่อเนื่อง 6 เดือน จะได้รับสิทธิ์เพิ่ม 2 สิทธิ์ ระยะเวลาตั้งแต่ 1 เมษายน – 31 มีนาคม ของปีถัดไป
นายสุรชัย กล่าวอีกว่า ในปีนี้ ธ.ก.ส. ได้มอบทุนเดินทางรวมจํานวน 51 ทุน จากสิทธิ์ทั้งหมด จํานวน 1,664,268 สิทธิ์ ของผู้ฝากเงินระหว่างวันที่ 1 เมษายน 2563 – 31 มีนาคม 2564 โดยแบ่งเป็นทุนเดินทางไปประกอบพิธีฮัจญ์ จํานวน 23 ทุน และ ทุนเดินทางไปประกอบพิธีอุมเราะฮ์ จํานวน 28 ทุน รวมมูลค่าทุนเดินทางกว่า 7 ล้านบาท
ที่ผ่านมา ธ.ก.ส. ได้จัดกิจกรรมมอบทุนเดินทางมาแล้ว 8 ครั้ง ได้ส่งมอบทุนเดินทางไปประกอบพิธีกรรมทางศาสนาอิสลามไปแล้วกว่า 437 ทุน แบ่งเป็นทุนประกอบพิธีฮัจญ์ จํานวน 149 ทุน และทุนประกอบพิธีอุมเราะฮ์ จํานวน 288 ทุน สําหรับผู้ที่สนใจผลิตภัณฑ์เงินฝากรักษาทรัพย์หรือผลิตภัณฑ์อื่น ๆ ในระบบธนาคารอิสลามของ ธ.ก.ส. สามารถติดต่อสอบถามรายละเอียดได้ที่ ธ.ก.ส. ทุกสาขา หรือที่ Call Center 02 555 0555.
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ ลงใต้ตามติดสถานการณ์น้ำ ห่วงพื้นที่น้ำท่วมสั่งเร่งระบบระบายน้ำแม่น้ำตรัง เตรียมพร้อมรับฤดูฝน
วันจันทร์ที่ 8 สิงหาคม 2565
รองนายกฯ พลเอก ประวิตรฯ ลงใต้ตามติดสถานการณ์น้ํา ห่วงพื้นที่น้ําท่วมสั่งเร่งระบบระบายน้ําแม่น้ําตรัง เตรียมพร้อมรับฤดูฝน
รองนายกฯ พลเอก ประวิตรฯ ลงใต้ตามติดสถานการณ์น้ํา ห่วงพื้นที่น้ําท่วมสั่งเร่งระบบระบายน้ําแม่น้ําตรัง เตรียมพร้อมรับฤดูฝน
วันนี้ (8 สิงหาคม 2565) เวลา 09.00 น. พลเอก ประวิตร วงษ์สุวรรณ รองนายกรัฐมนตรี พร้อม ปลัดกระทรวงทรัพยากรธรรมชาติและสิ่งแวดล้อม เลขาธิการสํานักงานทรัพยากรน้ําแห่งชาติ (สทนช.) และคณะ เดินทางลงพื้นที่ภาคใต้ จังหวัดตรัง และจังหวัดพัทลุง เพื่อติดตามสถานการณ์น้ําและความพร้อมรับมือฤดูฝนภาคใต้ที่กําลังจะมาถึง รวมทั้งปัญหาภัยแล้งในพื้นที่ โดยผู้ว่าราชการจังหวัดตรังและผู้ว่าราชการจังหวัดพัทลุงให้การต้อนรับ ณ ศาลากลางจังหวัด โดยสรุปสาระสําคัญ ดังนี้
จากการบรรยายสรุปภาพรวมสถานการณ์น้ําภาคใต้ จังหวัดตรังมีลําน้ําย่อย 5 สาย มีปัญหาพื้นที่น้ําท่วมซ้ําซาก 4 จุดสําคัญ คือ พื้นที่วัดท่าจีน อ.เมือง พื้นที่ตลาดนาโยง อ.นาโยง พื้นที่อนุสาวรีย์ฯ อ.เมือง และ พื้นที่ตลาดย่านตาขาว อ.ย่านตาขาว เนื่องจากปัญหาแม่น้ําตรังรับปริมาณน้ําสูงจากฝนตกในพื้นที่ รวมทั้งจากเทือกเขาบรรทัด และอ.ทุ่งสง ซึ่งอยู่ระหว่างดําเนินโครงการเพิ่มประสิทธิภาพการระบายน้ําในแม่น้ําตรัง โดยรองนายกรัฐมนตรีได้เดินทางลงพื้นที่ อ.ห้วยยอด ตรวจสอบความเหมาะสม โครงการเพิ่มศักยภาพอ่างเก็บน้ําคลองท่างิ้ว เพื่อเร่งนําไปผลิตน้ําประปาอีกแห่งในพื้นที่ อบต.หนองปรือ และเดินทางต่อไปตรวจเยี่ยมโครงการระบบระบายน้ําแม่น้ําตรัง พร้อมกับพบปะประชาชนในพื้นที่ สอบถามทุกข์ สุข และความต้องการ ของพี่น้องประชาชน
รองนายกรัฐมนตรีขอบคุณและเป็นกําลังใจกับเจ้าหน้าที่ทุกคนในการทํางาน พร้อมเน้นย้ําว่าแม่น้ําตรังมีความสําคัญกับการระบายน้ําและการเกษตรในพื้นที่ภาคใต้ จึงต้องให้ความสําคัญในการบริหารจัดการน้ําอย่างเป็นระบบ ไม่ให้เกิดภาวะน้ําท่วมและน้ําแล้ง โดยเฉพาะพื้นที่น้ําท่วมซ้ําซาก เน้นการป้องกันเชิงรุก พร้อมสั่งการให้กรมชลประทาน เร่งรัดก่อสร้างโครงการระบายน้ําแม่น้ําตรังให้แล้วเสร็จภายใน.เดือนกันยายน 2565 เพื่อเพิ่มประสิทธิภาพการระบายน้ําในฤดูฝนที่จะมาถึง และเร่งเตรียมความพร้อมโครงการประตูระบายน้ําแม่น้ําตรัง รวมถึงช่องลัดและคันกั้นน้ํา เพื่อให้สามารถสร้างได้ในปี 2567 โดยให้ สทนช. ยกระดับเป็นโครงการสําคัญ เพื่อให้สามารถบรรเทาอุทกภัยในพื้นที่ครอบคลุม 7 ตําบลใน 4 อําเภอ
ทั้งนี้ รองนายกรัฐมนตรี ได้เร่งรัดการศึกษาผังน้ําและจัดทําแผนป้องกันและแก้ไขภาวะน้ําท่วม น้ําแล้ง ในพื้นที่ลุ่มน้ํา เพื่อให้มีแผนบริหารจัดการน้ําร่วมกันทั้งภาวะปกติและวิกฤต โดยให้หน่วยเกี่ยวข้อง พร้อมทั้งองค์กรปกครองท้องถิ่น และกรมป้องกันและบรรเทาสาธารณภัย สํารวจพื้นที่เสี่ยงน้ําท่วม รายงานคณะกรรมการลุ่มน้ํา เพื่อแก้ปัญหาเป็นพื้นที่และภาพรวม พร้อมทั้งกําชับกรมทรัพยากรน้ําบาดาล เร่งพัฒนาน้ําบาดาลที่ได้รับการจัดสรรงบประมาณแล้วให้เป็นไปตามเป้าหมาย เพื่อให้ประชาชนมีน้ําใช้ในฤดูแล้งโดยทั่วกัน โดยในบ่ายวันเดียวกันจะเดินทางลงพื้นที่จังหวัดพัทลุงต่อไป
รัฐบาลไทย-ข่าวทำเนียบรัฐบาล-รัฐบาลเดินหน้านโยบาย มะเร็งรักษาทุกที่ สำหรับสิทธิบัตรทอง
วันอังคารที่ 15 กุมภาพันธ์ 2565
รัฐบาลเดินหน้านโยบาย มะเร็งรักษาทุกที่ สําหรับสิทธิบัตรทอง
วันจันทร์ที่ 14 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้านโยบายมะเร็งรักษาทุกที่ ยกระดับคุณภาพชีวิตผู้ป่วยในสิทธิบัตรทองให้สามารถเลือกรับบริการได้จากสถานพยาบาลกว่า 190 แห่งทั่วประเทศโดยไม่ต้องใช้ใบส่งตัว กรณีเป็นผู้ป่วยเก่าของ รพ.แห่งนั้น สามารถรักษาต่อเนื่องได้เลย หากต้องการย้ายหน่วยบริการแจ้งความจํานงต่อหน่วยบริการเดิมซึ่งจะประสานส่งต่อไปยังหน่วยบริการใหม่ให้ สําหรับผู้ป่วยใหม่เมื่อได้รับการวินิจฉัยว่าเป็นมะเร็งสามารถปรึกษาแพทย์เพื่อเลือกหน่วยบริการที่มีความพร้อมในการรักษาและผู้ป่วยสะดวกเข้ารับบริการได้ โดยผู้ป่วยจะได้รับใบรับรองและประวัติเพื่อไปเลือกรับบริการ เพื่อให้ผู้ป่วยได้รับการรักษาอย่างรวดเร็ว เพิ่มโอกาสในการรักษาให้หายขาดได้มากขึ้น สอบถามเพิ่มเติมได้ที่ สายด่วน สปสช.1330 ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ กำชับ เร่งพัฒนาพื้นที่ “ย่านสถานีรถไฟอุดรธานี - หนองคาย” จุดยุทธศาสตร์แห่งใหม่ ด้านการส่งออกของภาคอีสาน
วันเสาร์ที่ 4 มิถุนายน 2565
นายกฯ กําชับ เร่งพัฒนาพื้นที่ “ย่านสถานีรถไฟอุดรธานี - หนองคาย” จุดยุทธศาสตร์แห่งใหม่ ด้านการส่งออกของภาคอีสาน
.....
พลเอก ประยุทธ์ จันทร์โอชา นายกรัฐมนตรี ได้ติดตามและกําชับทุกหน่วยงานที่เกี่ยวข้อง ให้เร่งพัฒนาโลจิสติกส์ระบบรางของไทย โดยเฉพาะในพื้นที่ “ย่านสถานีรถไฟอุดรธานี - หนองคาย” ที่เป็นจุดยุทธศาสตร์ด้านการส่งออกแห่งใหม่ของภาคตะวันออกเฉียงเหนือ
.
เพื่อให้ภาคการขนส่ง เกิดความก้าวหน้า มีประสิทธิภาพ และตอบโจทย์การใช้งานของประชาชนให้มากที่สุด และสอดคล้องกับการที่รถไฟความเร็วสูงระหว่าง สปป.ลาว - จีน ได้เปิดให้บริการแล้ว จึงเป็นโอกาสสําคัญของไทย ในการพัฒนาระบบการขนส่งทางรางให้มีประสิทธิภาพยิ่งขึ้น ซึ่งจะเอื้อต่อการส่งออกสินค้าผ่านรถไฟจากไทยไปจีน
.
อ่านเพิ่มเติม คลิกhttps://www.thaigov.go.th/news/contents/details/55299
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.สุชาติ ส่ง เลขาสุเทพ ร่วมเปิดงานให้บริการรถไฟฟ้าสาย 8 เพิ่มการจ้างงาน สร้างรายได้สูงถึง 30,000 บาทต่อเดือน
วันศุกร์ที่ 19 สิงหาคม 2565
รมว.สุชาติ ส่ง เลขาสุเทพ ร่วมเปิดงานให้บริการรถไฟฟ้าสาย 8 เพิ่มการจ้างงาน สร้างรายได้สูงถึง 30,000 บาทต่อเดือน
รมว.แรงงาน มอบหมายเลขาฯ ก.รง  ร่วมเป็นเกียรติในพิธีเปิดการให้บริการรถโดยสารพลังงานไฟฟ้า สาย 8 ของบริษัท ไทย สมายล์ บัส จํากัด ภายใต้สโลแกน “เดินทางด้วยรอยยิ้ม ใส่ใจสิ่งแวดล้อม” เปิดโอกาส ป.ตรี เข้าทํางานสู่ภาคบริการรับรายได้สูงถึง 30,000 บาทต่อเดือน
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานพิธีทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
วันศุกร์ที่ 12 สิงหาคม 2565
นายกรัฐมนตรีและภริยา เป็นประธานพิธีทําบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายกรัฐมนตรีและภริยา เป็นประธานพิธีทําบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (12 สิงหาคม 2565) เวลา 07.30 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทําบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีคณะองคมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรอิสระและคู่สมรส รองนายกรัฐมนตรีและภริยา หน่วยราชการในพระองค์ คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการทหารและตํารวจ และภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร ร่วมพิธีทําบุญตักบาตร
เมื่อนายกรัฐมนตรีและภริยาเดินทางถึงและเข้าประจําที่นั่งในปะรําพิธี พระสงฆ์ในพิธีเจริญพระพุทธมนต์ จํานวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย ถวายธูปเทียนแพ (เปิดกรวยกระทงดอกไม้) หน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เจ้าหน้าที่อาราธนาศีล พระสงฆ์ให้ศีล เจ้าหน้าที่ปฏิบัติพิธีสงฆ์อาราธนาพระปริตร พระสงฆ์เจริญพระพุทธมนต์ จากนั้น นายกรัฐมนตรีและภริยา ประธานรัฐสภา ประธานศาลฎีกา ประธานวุฒิสภา และประธานองค์กรอิสระ ถวายผ้าไตรและเครื่องไทยธรรม พระสงฆ์อนุโมทนา ถวายอดิเรก นายกรัฐมนตรีกรวดน้ํา กราบนมัสการพระรัตนตรัยหน้าโต๊ะหมู่บูชา และถวายความเคารพหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
จากนั้น นายกรัฐมนตรีและภริยา ผู้ร่วมพิธี ร่วมตักบาตร สมเด็จพระราชาคณะ และพระราชาคณะ จํานวน 10 รูป และพระสงฆ์จากโครงการบรรพชาอุปสมบทเฉลิมพระเกียรติฯ จํานวน 91 รูป เดินรับบิณฑบาต เป็นอันเสร็จพิธี
.......................
รัฐบาลไทย-ข่าวทำเนียบรัฐบาล-รมว.เฮ้ง แจง กรณี 3 สหภาพ ยื่นหนังสือทวงถามความคืบหน้า
วันอังคารที่ 21 กันยายน 2564
รมว.เฮ้ง แจง กรณี 3 สหภาพ ยื่นหนังสือทวงถามความคืบหน้า
รมว.เฮ้ง ชี้แจงผลการให้ความช่วยเหลือลูกจ้าง 3 สหภาพแรงงาน ยื่นหนังสือทวงถามความคืบหน้าและขอความช่วยเหลือ เร่งหาข้อยุติช่วยเหลือพี่น้องแรงงาน
วันที่ 21 กันยายน 2564นายสุชาติ ชมกลิ่น รัฐมนตรีว่าการกระทรวงแรงงานชี้แจงกรณี 3 สหภาพแรงงาน ประกอบด้วย สหภาพแรงงานไทรอัมพ์อินเตอร์เนชั่นแนลแห่งประเทศไทย สหภาพแรงงานบอดี้แฟชั่น และสหภาพแรงงานทอสเท็มไทย ได้ยื่นหนังสือทวงถามความคืบหน้าในการดําเนินการให้ความช่วยเหลือกรณีลูกจ้างถูกเลิกจ้างว่าพลเอก ประยุทธ์ จันทรโอชา นายกรัฐมนตรีและรัฐมนตรีว่าการกระทรวงกลาโหมได้ให้ความห่วงใยและย้ําเตือนให้กระทรวงแรงงานดูแลลูกจ้างที่ได้รับผลกระทบจากสถานการณ์การแพร่ระบาดของ โรคติดเชื้อไวรัสโคโรนา 2019 ที่สถานประกอบกิจการต้องเลิกจ้างลูกจ้างบางส่วนหรือทั้งหมดหรือต้องปิดกิจการลง โดยให้ลูกจ้างได้รับผลกระทบน้อยที่สุด ทั้งนี้กระทรวงแรงงานไม่ได้นิ่งนอนใจ ได้มอบหมายให้นายสุเทพ ชิต ยวงษ์ เลขานุการรัฐมนตรีว่าการกระทรวงแรงงานกํากับดูแลในเรื่องนี้ และให้นายวรรณรัตน์ ศรีสุขใส รอง อธิบดีกรมสวัสดิการและคุ้มครองแรงงานเร่งให้ความช่วยเหลือ
โดยทั้ง 3 สหภาพแรงงานได้ยื่นหนังสือทวงถามความคืบหน้า ซึ่งกระทรวงแรงงานได้ดําเนินการในกรณี ต่างๆ ไปแล้วดังนี้ กรณีบริษัท บริลเลียนท์ อัลไลแอนซ์ไทยโกลบอล จํากัด จ.สมุทรปราการ เมื่อวันที่ 11 มีนาคม 2564 บริษัทฯ มีหนังสือเลิกจ้างลูกจ้างทั้งหมดจํานวน 1,388 คน เนื่องจากได้รับผลกระทบจากสถานการณ์โควิด และให้มีผลการเลิกจ้างทันที ซึ่งพนักงานตรวจแรงงานสอบสวนแล้วมีคําสั่งให้บริษัทฯ จ่ายเงินแก่ลูกจ้าง รวมเป็น เงินทั้งสิ้น 243,537,318.67 บาท โดยกรมสวัสดิการและคุ้มครองแรงงาน (กสร.) จ่ายเงินสงเคราะห์จากกองทุน สงเคราะห์ลูกจ้างแก่ลูกจ้าง จํานวน 1,231 คน เป็นเงินจํานวน 22,321,856 บาท และสํานักงานประกันสังคมจ่ายเงินประกันการว่างงานแก่ลูกจ้าง เป็นเงินจํานวน 65,540,768 บาท ทั้งนี้ กสร. ได้ดําเนินคดีอาญากับบริษัทฯ และกรรมการผู้มีอํานาจฐานฝ่าฝืนหรือไม่ปฏิบัติตามกฎหมาย กรณีไม่จ่ายค่าจ้างสําหรับวันหยุดพักผ่อนประจําปี ค่าจ้างแทนการบอกกล่าวล่วงหน้า ค่าชดเชย และไม่ปฏิบัติตามคําสั่งพนักงานตรวจแรงงาน โทษจําคุกไม่เกินหนึ่ง ปี หรือปรับไม่เกินหนึ่งแสนบาท หรือทั้งจําทั้งปรับ ต่อสถานีตํารวจภูธรอําเภอบางเสาธง ซึ่งผลการดําเนินคดีศาล ออกหมายจับกรรมการผู้มีอํานาจ เมื่อวันที่ 17 กันยายน 2564 ส่วนการดําเนินคดีแพ่ง ได้ยื่นฟ้องบริษัทฯ เพื่อให้ ปฏิบัติตามคําสั่งพนักงานตรวจแรงงาน ต่อศาลแรงงานภาค 1 โดยศาลนัดพิจารณาและไกล่เกลี่ย ในวันที่ 18 ตุลาคม 2564 ทั้งนี้กระทรวงแรงงานได้มอบหมายให้กรมการจัดหางานได้สรรหาตําแหน่งงานว่างให้แก่ลูกจ้าง 1,834 ตําแหน่ง
นายสุชาติกล่าวต่อไปว่า สําหรับกรณีบริษัท ทอสเท็มไทย จํากัด นายจ้าง และสภาพแรงงานทอสเท็มไทย กสร. ได้มอบพนักงานประนอมข้อพิพาทแรงงานนัดทั้งสองฝ่ายร่วมเจรจาหาข้อยุติ กรณีนายจ้างประกาศ เปลี่ยนแปลงการยกเสิกการลาหยุดพิเศษเนื่องจากเป็นกลุ่มเสี่ยงติดเชื้อโควิด - 19 ในวันที่ 22 กันยายน 2564 เวลา 10.00 น. ณ สํานักงานสวัสดิการและคุ้มครองแรงงานจังหวัดปทุมธานี ซึ่งเชื่อว่าทั้ง 2 ฝ่ายจะร่วมเจรจากัน บนพื้นฐานของหลักการแรงงานสัมพันธ์ที่ดี และได้ข้อยุติเป็นที่พอใจ
รัฐบาลไทย-ข่าวทำเนียบรัฐบาล-รฟม. รับมอบโล่แสดงความขอบคุณในฐานะผู้สนับสนุนและเข้าร่วมจัดนิทรรศการ
วันพฤหัสบดีที่ 11 พฤศจิกายน 2564
รฟม. รับมอบโล่แสดงความขอบคุณในฐานะผู้สนับสนุนและเข้าร่วมจัดนิทรรศการ
ในงานมหกรรมวิทยาศาสตร์และเทคโนโลยีแห่งชาติ ประจําปี 2564
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. รับมอบโล่แสดงความขอบคุณ จากศาสตราจารย์ ดร. นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัย และนวัตกรรม ในฐานะหน่วยงานพันธมิตรภาครัฐ ผู้สนับสนุนและเข้าร่วมจัดนิทรรศการในงานมหกรรมวิทยาศาสตร์และเทคโนโลยีแห่งชาติ ประจําปี 2564 ภายใต้หัวข้อ "ศิลปะ วิทยาศาสตร์ และเศรษฐกิจสร้างสรรค์" ซึ่งดําเนินการโดยองค์การพิพิธภัณฑ์วิทยาศาสตร์แห่งชาติ (อพวช.) ณ เวทีกลาง ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี
ทั้งนี้ ภายในงาน รฟม. ได้ร่วมจัดนิทรรศการเพื่อให้ความรู้แก่ประชาชนเกี่ยวกับโครงการรถไฟฟ้าในความรับผิดชอบของ รฟม. โดยผู้ที่สนใจสามารถเยี่ยมชมนิทรรศการของ รฟม. ได้ทุกวัน ตั้งแต่วันนี้ถึงวันที่ 19 พฤศจิกายน 2564 เวลา 9.00 - 19.00 น. ณ บริเวณฮอลล์ 9 - 12 ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือแล้ว กรณีเพลิงไหม้อาคารพาณิชย์ในตลาดสำเพ็ง กทม.
วันจันทร์ที่ 27 มิถุนายน 2565
พม. ลงพื้นที่ช่วยเหลือแล้ว กรณีเพลิงไหม้อาคารพาณิชย์ในตลาดสําเพ็ง กทม.
พม. ลงพื้นที่ช่วยเหลือแล้ว กรณีเพลิงไหม้อาคารพาณิชย์ในตลาดสําเพ็ง กทม.
วันที่ 26 มิ.ย. 65นางสาวแรมรุ้งวรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ช่วงใกล้เที่ยงของวันนี้ ได้เกิดเหตุเพลิงไหม้บ้านเรือนประชาชนเป็นอาคารพาณิชย์ 5 ชั้น 6 คูหา ในตลาดสําเพ็ง แขวงจักรวรรดิ์ เขตสัมพันธวงศ์ กรุงเทพฯ ทั้งนี้ เวลา 15.00 น. กระทรวง พม. โดยศูนย์คุ้มครองคนไร้ที่พึ่งกรุงเทพมหานคร ได้เดินทางไปลงพื้นที่เกิดเหตุเพลิงไหม้ตลาดสําเพ็ง ในพื้นที่สถานีตํารวจนครบาลจักรวรรดิ์ พบว่า อาคารพาณิชย์ 5 ชั้น 6 คูหา ถูกเพิงไหม้ได้รับความเสียหายทั้งหมด ประกอบกิจการเป็นร้านขายพลาสติก ถุงกระดาษ ถุงพลาสติก อุปกรณ์ของใช้เด็ก อาคารเก็บสินค้า และอาคารพักอาศัย รวมถึงรถยนต์จอดอยู่หน้าอาคารถูกเพลิงไหม้ 2 คัน ซึ่งสาเหตุเกิดจากหม้อแปลงไฟฟ้าระเบิด เบื้องต้น มีผู้เสียชีวิต 3 คน และผู้บาดเจ็บ 11 คน มีอาการสําลักควันและถูกกระเบื้องบาด โดยถูกนําส่งเข้ารับการรักษาที่โรงพยาบาลกลาง 4 ราย และโรงพยาบาลหัวเฉียว 7 ราย ส่วนรายละเอียดอื่นๆ อยู่ระหว่างการตรวจสอบ
นางสาวแรมรุ้ง กล่าวต่อไปว่า ทั้งนี้ กระทรวง พม. โดย ศูนย์คุ้มครองคนไร้ที่พึ่งกรุงเทพมหานคร และบ้านมิตรไมตรีห้วยขวาง จะลงพื้นที่เพื่อให้ความช่วยเหลือ โดยจะพิจารณาความช่วยเหลือตามหลักเกณฑ์ของระเบียบเงินสงเคราะห์ครอบครัวผู้มีรายได้น้อยและผู้ไร้ที่พึ่งต่อไป หากพี่น้องประชาชนและกลุ่มเปราะบางประสบปัญหาความเดือดร้อนสามารถโทรมาขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง หรือติดต่อสํานักงานพัฒนาสังคมและความมั่นคงของมนุษย์จังหวัดทั่วประเทศ รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ศบศ. เคาะ 2 แนวทาง “ส่งเสริมการจ้างงาน SMEs – ชูท่องเที่ยวปี 65” พลิกโฉมประเทศไทย ฟื้นเศรษฐกิจหลังโควิด
วันพฤหัสบดีที่ 30 กันยายน 2564
ศบศ. เคาะ 2 แนวทาง “ส่งเสริมการจ้างงาน SMEs – ชูท่องเที่ยวปี 65” พลิกโฉมประเทศไทย ฟื้นเศรษฐกิจหลังโควิด
....
ที่ประชุม ศบศ. วันนี้ (30 ก.ย.) พล.อ.ประยุทธ์ จันทร์โอชา นายกรัฐมนตรี และ รมว.กลาโหม ย้ําถึงการฟื้นฟูเศรษฐกิจและมาตรการกระตุ้นการท่องเที่ยวที่ต้องดําเนินการอย่างต่อเนื่อง รัฐบาลต้องสร้างรายได้ด้วยรูปแบบและแนวทางใหม่ ๆ เน้นการท่องเที่ยวเชิงคุณภาพ ปลอดภัย มุ่งพลิกโฉมประเทศไทยทุกมิติ ให้ประเทศเติบโตอย่างยั่งยืน
.
โดยที่ประชุมมีมติเห็นชอบ 2 เรื่องสําคัญ คือ
1.โครงการส่งเสริมและรักษาระดับการจ้างงานในธุรกิจ SMEs เพื่อช่วยเหลือผู้ประกอบการสร้างความเข้มแข็งให้กลุ่มธุรกิจ
2.แนวทางการเปิดประเทศด้านการท่องเที่ยว และการจัดตั้งกองทุนส่งเสริมการท่องเที่ยวเพื่อพลิกโฉมการท่องเที่ยวไทยใน ปี 2565 Amazing ยิ่งกว่าเดิม (Visit Thailand 2022 Now Even More Amazing Thailand Has It All)
.
อ่านเพิ่มเติม คลิกhttps://www.thaigov.go.th/news/contents/details/46404
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​ครม. จัดซื้อวัคซีนไฟเซอร์เพิ่มเติม 10 ล้านโดส รวมเป็น 30 ล้านโดส เริ่มทยอยส่งมอบได้ไตรมาส 4 ส่งผลไทยมีวัคซีนหลากหลายประเภท
วันอังคารที่ 17 สิงหาคม 2564
​ครม. จัดซื้อวัคซีนไฟเซอร์เพิ่มเติม 10 ล้านโดส รวมเป็น 30 ล้านโดส  เริ่มทยอยส่งมอบได้ไตรมาส 4 ส่งผลไทยมีวัคซีนหลากหลายประเภท
​ครม. จัดซื้อวัคซีนไฟเซอร์เพิ่มเติม 10 ล้านโดส รวมเป็น 30 ล้านโดส  เริ่มทยอยส่งมอบได้ไตรมาส 4 ส่งผลไทยมีวัคซีนหลากหลายประเภท
วันนี้ 17 สิงหาคม 2564 ที่ประชุมคณะรัฐมนตรี(ครม.) รับทราบการจัดสั่งซื้อวัคซีนไฟเซอร์เพิ่มเติมอีก 10 ล้านโดส พร้อมมอบให้กรมควบคุมโรค กระทรวงสาธารณสุขได้ลงนามกับผู้แทนบริษัท ไฟเซอร์ (ประเทศไทย) จํากัดและไบออนเทค ทําให้การจัดซื้อวัคซีนไฟเซอร์ซึ่งเป็นวัคซีนชนิด mRNA เพิ่มจํานวนเป็น 30 ล้านโดส ซึ่งจะเริ่มทยอยจัดส่งในไตรมาสที่ 4 ของปี 2564 นี้
นายกรัฐมนตรีได้ขอบคุณทุกหน่วยงานที่สนับสนุนให้สามารถจัดหาวัคซีนไฟเซอร์ 30 ล้านโดส รวมถึงวัคซีนเทคโนโลยีต่างๆ มาฉีดให้แก่ประชาชน และขอให้มีการบริหารจัดการกระจายวัคซีนให้ดีด้วยแผนที่ชัดเจน รวมถึงการให้ข้อมูลการจัดสรรแก่ประชาชนต่อไป
การทําข้อตกลงเพื่อจัดหาวัคซีนไฟเซอร์ในครั้งนี้ จะทําให้ไทยมีวัคซีนโควิด-19 กระจายให้ประชาชนเกือบครบทุกชนิด ทั้งในส่วนของ mRNA ของไฟเซอร์ และโมเดอร์นา ชนิดเชื้อตาย ของซิโนแวคและซิโนฟาร์ม ชนิดไวรัลเวกเตอร์ ของแอสตร้าเซนเนก้า
ทั้งนี้ วัคซีนไฟเซอร์ ได้รับการขึ้นทะเบียนแบบมีเงื่อนไขจากสํานักงานคณะกรรมการอาหารและยา (อย.) เมื่อวันที่ 24 มิ.ย. 2564 และเป็นวัคซีนที่ขึ้นทะเบียนให้ใช้สําหรับผู้ที่มีอายุ 12 ปีขึ้นไปได้
รัฐบาลไทย-ข่าวทำเนียบรัฐบาล-นายกรัฐมนตรีพบปะประชาชน อ.ท่ายาง เพชรบุรี ยืนยันทำงานเพื่อทุกคน อนาคตต้องดีกว่าวันนี้ ขอพรให้ประเทศชาติปลอดภัย ทำงานได้สำเร็จ
วันพุธที่ 22 กันยายน 2564
นายกรัฐมนตรีพบปะประชาชน อ.ท่ายาง เพชรบุรี ยืนยันทํางานเพื่อทุกคน อนาคตต้องดีกว่าวันนี้ ขอพรให้ประเทศชาติปลอดภัย ทํางานได้สําเร็จ
นายกรัฐมนตรีพบปะประชาชน อ.ท่ายาง เพชรบุรี ยืนยันทํางานเพื่อทุกคน อนาคตต้องดีกว่าวันนี้ ขอพรให้ประเทศชาติปลอดภัย ทํางานได้สําเร็จ
วันนี้ (22 ก.ย.64) เวลา 13.25 น. ณ บริเวณตลาดท่ายาง ตําบลท่ายาง อําเภอท่ายาง จังหวัดเพชรบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจเยี่ยมให้กําลังใจร้านค้าบริเวณตลาดท่ายาง เพื่อดูสภาพเศรษฐกิจท้องถิ่น และเตรียมความพร้อมรองรับการเปิดรับนักท่องเที่ยวในพื้นที่นําร่องจังหวัดเพชรบุรี โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน ร่วมการตรวจเยี่ยม ซึ่งมีสมาชิกสภาผู้แทนราษฎรจังหวัดเพชรบุรี ข้าราชการ คณะองค์กรปกครองส่วนท้องถิ่น และประชาชนชาวท่ายางมารอให้การต้อนรับ
นายกรัฐมนตรีได้เดินเยี่ยมผู้ประกอบการร้านค้าต่าง ๆ พร้อมทักทายพูดคุยกับประชาชนสอบถามถึงความเป็นอยู่และการประกอบอาชีพด้วยความห่วงใย โดยนายกฯ บอกให้ทุกคนรักษาสุขภาพ ช่วยกันดูแลซึ่งกันและกัน ย้ําทุกคนในประเทศต้องรักกัน ทั้งประชาชน พลเรือน ตํารวจ ทหาร และเจ้าหน้าที่ ซึ่งรัฐบาลทําฝ่ายเดียวคงไม่ได้ หากทุกคนไม่ช่วยกันทําทุกอย่างก็คงไม่สําเร็จตามเป้าหมาย ขณะที่ประชาชนชาวท่ายางก็ได้ให้กําลังใจนายกรัฐมนตรี พร้อมมอบดอกไม้ พืชผลการเกษตร ให้กับนายกรัฐมนตรีเป็นที่ระลึก ประชาชนต่างตะโกน “รักลุงตู่” “ลุงตู่สู้ ๆ” “นายกฯ สู้ ๆ” และมีตัวแทนประชาชนกล่าวว่าได้รับเงินเยียวยาจากรัฐบาลแล้ว โดยนายกฯ กล่าวยืนยันทํางานเพื่อทุกคน อนาคตต้องดีกว่าวันนี้ โอกาสนี้ นายกรัฐมนตรีได้เข้าสักการะศาลเจ้าพ่อกวนอูเพื่อความเป็นสิริมงคล ซึ่งนายกฯ กล่าวว่าได้อธิษฐานขอพรให้ประเทศชาติปลอดภัย และทํางานได้สําเร็จ
จากนั้น นายกรัฐมนตรีและคณะ เดินทางต่อไปยังโครงการส่งน้ําและบํารุงรักษาเพชรบุรี (เขื่อนเพชร) ตําบลท่าคอย อําเภอท่ายาง จังหวัดเพชรบุรี เพื่อตรวจสถานการณ์การบริหารจัดการน้ําและแผนแก้ไขปัญหาน้ําท่วมลุ่มน้ําเพชรบุรี
รัฐบาลไทย-ข่าวทำเนียบรัฐบาล-กยศ. เพิ่มวงเงินให้กู้เป็น 40,000 ล้าน รองรับผู้กู้ 700,000 ราย
วันพุธที่ 29 กันยายน 2564
กยศ. เพิ่มวงเงินให้กู้เป็น 40,000 ล้าน รองรับผู้กู้ 700,000 ราย
กองทุนเงินให้กู้ยืมเพื่อการศึกษา (กยศ.) ขยายกรอบการให้กู้ยืมปีการศึกษา 2564 โดยเพิ่มวงเงินให้กู้ยืมเป็น 40,000 ล้านบาท เพื่อรองรับนักเรียน นักศึกษา จํานวน 700,000 ราย พร้อมขยายเวลายื่นขอกู้ยืมเงินภาคเรียนที่ 1/2564 ถึงวันที่ 31 ตุลาคม 2564
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในช่วงที่ผ่านมาทําให้มีผู้ประสงค์จะขอกู้ยืมเพื่อการศึกษามากขึ้น คณะกรรมการกองทุนฯ ได้มีมติเห็นชอบในการขยายกรอบวงเงินการให้กู้ยืมแก่นักเรียน นักศึกษาผู้ประสงค์ขอกู้ยืมในปีการศึกษา 2564 จากเดิมที่กองทุนได้กําหนดกรอบการให้กู้ยืมไว้ จํานวน 38,587 ล้านบาท สําหรับผู้กู้ยืม จํานวน 623,891 ราย โดยได้เพิ่มกรอบวงเงินเป็น 40,000 ล้านบาท สําหรับผู้กู้ยืม จํานวน 700,000 ราย เพื่อช่วยบรรเทาผลกระทบต่างๆ ให้กับนักเรียน นักศึกษา ผู้ปกครองที่ได้รับความเดือดร้อนจากสถานการณ์ดังกล่าว จึงขอให้ผู้ปกครองไม่ต้องเป็นกังวลในเรื่องค่าใช้จ่ายในการศึกษาของบุตรหลาน ทั้งนี้ กองทุนขอยืนยันว่ากองทุนมีเงินให้กู้ยืมเพียงพอสําหรับนักเรียน นักศึกษาได้มีโอกาสได้เรียนต่ออย่างแน่นอน ซึ่งในปีนี้กองทุนได้รับชําระหนี้ประมาณ 32,000 ล้านบาท โดยจะนําเงินที่ได้รับจากการรับชําระหนี้มาหมุนเวียนให้กับผู้กู้ยืมโดยไม่ต้องใช้งบประมาณแผ่นดินแต่อย่างใด
โดยขณะนี้ กองทุนได้ขยายเวลายื่นขอกู้ยืมเงินภาคเรียนที่ 1 ปีการศึกษา 2564 ไปจนถึงวันที่ 31 ตุลาคม 2564 นักเรียน นักศึกษาสามารถยื่นกู้ยืมผ่านโทรศัพท์มือถือด้วยแอปพลิเคชัน กยศ. Connect หรือทาง www.studentloan.or.th โดยไม่ต้องมีผู้ค้ําประกันในการทําสัญญากู้ยืมเงินใหม่ ซึ่งกองทุนได้เปิดระบบ DSL ให้ผู้กู้ยืมและสถานศึกษาได้เริ่มดําเนินการกู้ยืมในปีการศึกษา 2564 ตั้งแต่วันที่ 1 เมษายน 2564 เป็นต้นมา ขณะนี้มีผู้ประสงค์ขอกู้ยืม จํานวน 616,834 ราย ซึ่งกองทุนได้อนุมัติการกู้ยืมเงินไปแล้ว 584,077 ราย ซึ่งเป็นปีแรกที่กองทุนได้เปิดให้มีการกู้ยืมเงินเพื่อการศึกษาครบทั้ง 4 ลักษณะ ได้แก่ 1) นักเรียนหรือนักศึกษาที่ขาดแคลนทุนทรัพย์ 2) นักเรียนหรือนักศึกษาที่ศึกษาในสาขาวิชาที่เป็นความต้องการหลัก ซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ 3) นักเรียนหรือนักศึกษาที่ศึกษาในสาขาวิชาขาดแคลน หรือที่กองทุนมุ่งส่งเสริมเป็นพิเศษ และ 4) นักเรียนหรือนักศึกษาที่เรียนดีเพื่อสร้างความเป็นเลิศในระดับปริญญาโท หากมีข้อสงสัยสามารถสอบถามได้ที่โทร 0 2016 4888 หรือไลน์บัญชีทางการ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-​แรงงานกีบหมูเฮ! รมว.เฮ้ง รุกเสิร์ฟงานประจำ
วันพฤหัสบดีที่ 30 มิถุนายน 2565
​แรงงานกีบหมูเฮ! รมว.เฮ้ง รุกเสิร์ฟงานประจํา
เมื่อวันที่ 29 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายกรมการจัดหางานลงพื้นที่ ชุมชนซอยกีบหมู สุเหร่าคลองหนึ่ง แขวงบางชัน เขตคลองสามวา กรุงเทพมหานคร เพื่อให้บริการจัดหางานและส่งเสริมการประกอบอาชีพอิสระ แก่แรงงานรับจ้างอิสระ
นายสุชาติ กล่าวว่า สําหรับวิถีชีวิตชุมชนซอยกีบหมูจะมีแรงงานช่างที่มีฝีมือ และคนหางานมารอรับจ้างทํางานรายวันเช่นนี้มามากกว่า 10 ปี โดยส่วนใหญ่เป็นช่างก่อสร้าง มีทั้งช่างปูน ช่างไม้ ช่างเชื่อม ช่างปูกระเบื้อง ช่างสี กรรมกรชาย-หญิง คนยกของ คนทําความสะอาด รายได้ต่อวันเริ่มต้นที่ 500 – 1,000 บาทต่อวัน ช่างเชื่อมมีรายได้สูงที่สุด ส่วนกรรมกรหญิงรายได้จะต่ําที่สุด โดยทุกวัน เวลา ตี 5 – 8 โมงเช้า จะมีแรงงานคนไทยอย่างน้อย 100 คน มารวมกลุ่มรอผู้จ้างงานบริเวณตลาดกีบหมู เพื่อต่อรอง เจรจา หากตกลงกันได้นายจ้างจะรับไปทํางานในพื้นที่กรุงเทพมหานคร และจังหวัดใกล้เคียง เช่น นนทบุรี สมุทรปราการ ชลบุรี ซึ่งปัจจุบันชุมชนซอยกีบหมูมีแรงงานช่างและคนหางานเพิ่มขึ้นอย่างมาก ทําให้แรงงานในพื้นที่มีรายได้ไม่แน่นอน ตามงานที่มีในแต่ละวัน ซึ่งแรงงานนอกระบบเหล่านี้ หากวันไหนไม่มีงานจะไม่มีเงิน และยังไม่มีสวัสดิการด้านอื่นรองรับอย่างเงินชดเชยกรณีว่างงาน หรือค่ารักษาพยาบาล
“พล.อ.ประยุทธ์ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ห่วงใยแรงงานนอกระบบอย่างมาก โดยเฉพาะชุมชนกีบหมูที่เป็นแหล่งรวมของแรงงานก่อสร้างชาวไทยมาอย่างยาวนานซึ่งในขณะที่ช่างก่อสร้างในชุมชนดังกล่าวเพิ่มขึ้นและงานไม่เพียงพอกับคนหางานแต่ภาคอุตสาหกรรมในประเทศไทย และต่างประเทศกลับขาดแคลนแรงงานช่างที่มีฝีมือ โดยเฉพาะสาขาช่างเชื่อม ผมจึงมอบหมายกรมการจัดหางานลงพื้นที่ให้บริการจัดหางานสร้างโอกาสการมีงานทําให้คนหางาน”รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า เจ้าหน้าที่ของเราได้เข้าไปแนะนําบริการต่าง ๆ ของกรมการจัดหางาน ณ ชุมชน ซอยกีบหมู ที่อยู่ในพื้นที่รับผิดชอบของสํานักงานจัดหางานกรุงเทพมหานครพื้นที่ 5 ซึ่งมีทั้งการให้บริการจัดหางานในประเทศที่ปัจจุบันมีตําแหน่งงานว่าง จํานวน 161,895 อัตรา โดยตําแหน่งงานที่มีความใกล้เคียงกับงานที่คนหางานย่านซอยกีบหมูสามารถทําได้จะมีทั้งแรงงานด้านการผลิต แรงงานทั่วไป และแรงงานด้านการประกอบ รวมทั้งตั้งโต๊ะลงทะเบียนรับสมัครผู้ที่สนใจไปทํางานต่างประเทศ ผ่านเว็บไซต์ toea.doe.go.th เพื่อไปทํางานภาคก่อสร้างที่ประเทศซาอุดีอาระเบีย เกาหลีใต้ ไต้หวัน หรืองานภาคเกษตร ที่ประเทศอิสราเอล สวีเดน ฟินแลนด์ และเกาหลีใต้ นอกจากนี้ยังมีกิจกรรมส่งเสริมการประกอบอาชีพอิสระ ที่ลงทุนน้อย ทําง่ายรายได้ดี สําหรับคนหางานที่รักอิสระไม่ต้องการทํางานประจํา แต่ต้องการหารายได้เสริม
“กรมการจัดหางาน รับข้อสั่งการรัฐมนตรีสุชาติ ทํางานเชิงรุกลงพื้นที่ซอยกีบหมู เพื่อเปิดโอกาสให้คนหางาน ได้เข้าถึงตําแหน่งงาน เพื่อนําไปสู่การมีงานทํา มีรายได้ มีคุณภาพชีวิตที่ดี ตามที่ท่านรัฐมนตรีเน้นย้ํามาโดยตลอดว่าคนไทยที่ต้องการทํางานต้องได้รับโอกาส สามารถเข้าถึงการจ้างงานที่สะดวกรวดเร็ว เพื่อให้มีรายได้เลี้ยงดูตนเองและครอบครัว” อธิบดีกรมการจัดหางาน กล่าว
นางชุดา ชัยสิริพานิช แรงงานรับจ้างอิสระ ย่านซอยกีบหมู กล่าวว่า ตนมีความสนใจอาชีพอิสระ ประเภทการทําอาหาร ต้องการให้รัฐมีเงินทุนสําหรับแรงงานนอกระบบได้กู้ยืม ซึ่งเจ้าหน้าที่กรมการจัดหางานได้แนะนํากองทุนเพื่อผู้รับงานไปทําที่บ้าน และเงื่อนไขสําหรับการกู้ยืมให้ตนทราบ
รัฐบาลไทย-ข่าวทำเนียบรัฐบาล-ดร.สาธิต ลงพื้นที่เร่งฉีดวัคซีนกลุ่ม 608 ใน 3 จังหวัดภาคตะวันออก ให้ได้ 50%
วันศุกร์ที่ 27 สิงหาคม 2564
ดร.สาธิต ลงพื้นที่เร่งฉีดวัคซีนกลุ่ม 608 ใน 3 จังหวัดภาคตะวันออก ให้ได้ 50%
รัฐมนตรีช่วยว่าการกระทรวงสาธารณสุข ลงพื้นที่เร่งรัดการฉีดวัคซีนโควิด 19 เชิงรุกใน รพ.สต.และนอกสถานพยาบาลสําหรับกลุ่ม 608 ใน 3 จังหวัดภาคตะวันออก
รัฐมนตรีช่วยว่าการกระทรวงสาธารณสุข ลงพื้นที่เร่งรัดการฉีดวัคซีนโควิด 19 เชิงรุกใน รพ.สต.และนอกสถานพยาบาลสําหรับกลุ่ม 608 ใน 3 จังหวัดภาคตะวันออก จันทบุรี ระยอง ตราด ให้เป็นไปตามเป้าหมายร้อยละ 50 ภายใน 31 สิงหาคมนี้ เพื่อลดการป่วยหนัก ลดเสียชีวิต และเตรียมเปิดเมืองอย่างปลอดภัย
วันนี้ (27 สิงหาคม 2564) ที่จังหวัดตราด ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ อภิกุลวณิช ผู้ตรวจราชการเขตสุขภาพที่ 6 และคณะผู้บริหาร ลงพื้นที่ 3 จังหวัดภาคตะวันออก ได้แก่ จันทบุรี ระยอง ตราด โดยมีนายภิญโญ ประกอบผล ผู้ว่าราชการจังหวัดตราดให้การต้อนรับ โดย ดร.สาธิตกล่าวว่า การลงพื้นที่ครั้งนี้เพื่อติดตามการจัดบริการฉีดวัคซีนเชิงรุกในกลุ่ม 608 ซึ่งกระทรวงสาธารณสุขเห็นชอบให้จัดบริการในโรงพยาบาลส่งเสริมสุขภาพตําบล (รพ.สต.), หน่วยฉีดวัคซีนเคลื่อนที่ (Mobile Unit) รวมถึงฉีดที่บ้านของผู้ป่วยติดบ้านติดเตียงได้ เพื่อให้รับการฉีดวัคซีนอย่างครอบคลุมโดยเร็วลดการป่วยหนักและเสียชีวิต โดยตั้งเป้าหมายให้ได้ร้อยละ 50 ภายใน วันที่ 31 สิงหาคม 2564 นี้ และเตรียมแผนการฉีดให้กับประชาชนกลุ่มอื่นต่อไป
ดร.สาธิตกล่าวต่อว่า กระทรวงสาธารณสุขจะเร่งขับเคลื่อนการควบคุมโรคและการฉีดวัคซีนให้ได้ครอบคลุมตามเป้าหมาย หลังจาก ศบค. ได้เห็นชอบให้กระทรวงการท่องเที่ยวและกีฬาได้เสนอแผนขยายการเปิดพื้นที่ท่องเที่ยว 3 จังหวัดภาคตะวันออก เนื่องจากมีแหล่งท่องเที่ยวสําคัญ โดยเฉพาะจังหวัดตราดที่มีเกาะช้าง เกาะหมาก เกาะกูด ดึงดูดนักท่องเที่ยวทั้งชาวไทยและต่างชาติเดินทางเข้ามาจํานวนมาก สร้างรายได้ให้กับประเทศ เพื่อเปิดพื้นที่การท่องเที่ยวได้อย่างปลอดภัย เศรษฐกิจเดินหน้าต่อไปได้ภายใต้มาตรการกระทรวงสาธารณสุข
“ขอให้จังหวัดต่างๆ เตรียมแผนการฉีดวัคซีนเชิงรุกซึ่งจะมีวัคซีนเข้ามาอีกเป็นจํานวนมาก ในเดือนสิงหาคมมีวัคซีนทั้งหมด 13.8 ล้านโดส, กันยายน 15.3 ล้านโดส, ตุลาคม 24 ล้านโดส และจะรีบกระจายวัคซีนไปยังจังหวัดต่างๆ เพิ่มจุดบริการเพื่อให้ประชาชนได้เข้าถึงการฉีดวัคซีนได้สะดวกที่สุด” ดร.สาธิตกล่าว
ทั้งนี้ จังหวัดตราดมีประชากรเป้าหมายการฉีดวัคซีน 249,458 คน ข้อมูลถึงวันที่ 26 สิงหาคม 2564 ฉีดไปแล้ว 52,300 คน หรือคิดเป็นร้อยละ 20.97 ในจํานวนนี้มีกลุ่ม 608 จํานวน 57,236 คน ได้รับการฉีดวัคซีนไปแล้ว 22,821 คน คิดเป็นร้อยละ 39.87 ส่วนจังหวัดจันทบุรี ฉีดวัคซีนไปแล้ว 187,058 คน ครอบคลุมประชากรเป้าหมายร้อยละ 37.5 ผู้สูงอายุ 60 ปีขึ้นไป ฉีดแล้วร้อยละ 44.07 ผู้ป่วย 7 กลุ่มโรคเรื้อรังร้อยละ 32.32 หญิงตั้งครรภ์ร้อยละ 18.43 และจังหวัดระยองมีกลุ่มเป้าหมาย 608 ที่ต้องได้รับวัคซีน 89,285 คน ฉีดวัคซีนไปแล้วประมาณร้อยละ 75 ถือว่าดําเนินการได้ดีตามเป้าหมายที่วางไว้
************************************** 27 สิงหาคม 2564
********************************
รัฐบาลไทย-ข่าวทำเนียบรัฐบาล-พระราชดำรัส พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
วันศุกร์ที่ 15 ตุลาคม 2564
พระราชดํารัส พระบาทสมเด็จพระชนกาธิเบศร มหาภูมิพลอดุลยเดชมหาราช บรมนาถบพิตร
"...จงมั่นอยู่ในความซื่อสัตย์สุจริต
ถือเอาประโยชน์ส่วนรวมเป็นที่ตั้ง
เพราะคุณธรรมอันนี้เป็นมูลฐานอันสําคัญ
ที่จะยังความเจริญและความเป็นปึกแผ่นแก่สังคม
เป็นบ่อเกิดแห่งความสามัคคีกลมเกลียว..."
#รัชกาลที่๙ #สํานักงานปลัดกระทรวงกลาโหม #กระทรวงกลาโหม
รัฐบาลไทย-ข่าวทำเนียบรัฐบาล-เริ่มวันนี้! เปิดลงทะเบียน เราเที่ยวด้วยกัน เฟส 4 ส่วนขยายอีก 1.5 ล้านสิทธิ
วันจันทร์ที่ 27 มิถุนายน 2565
เริ่มวันนี้! เปิดลงทะเบียน เราเที่ยวด้วยกัน เฟส 4 ส่วนขยายอีก 1.5 ล้านสิทธิ
.....
อัปเดตความคืบหน้าโครงการ “เราเที่ยวด้วยกัน เฟส 4” ภายหลัง ครม. เห็นชอบขยายจํานวนสิทธิเพิ่ม อีก 1.5 ล้านสิทธิ และใช้สิทธิได้ถึงเดือน ต.ค. 65 เพื่อกระตุ้นการท่องเที่ยวภายในประเทศอย่างต่อเนื่อง
.
ล่าสุด เว็บไซต์ www.เราเที่ยวด้วยกัน .com เปิดให้ประชาชนผู้ไม่เคยลงทะเบียนรับสิทธิสามารถลงทะเบียนเข้าร่วมโครงการเราเที่ยวด้วยกัน เฟส 4 ส่วนขยายได้ ตั้งแต่วันที่ 27 มิ.ย. 65 เป็นต้นไป
.
สําหรับประชาชนที่เคยลงทะเบียนโครงการเราเที่ยวด้วยกัน เฟส 1 - 4 แล้ว ให้กดรับหลักเกณฑ์และเงื่อนไขบนแอปพลิเคชัน “เป๋าตัง” ไม่ต้องลงทะเบียนใหม่ สามารถใช้สิทธิที่คงเหลือต่อได้
.
ผู้ที่ลงทะเบียนเข้าร่วมโครงการแล้ว สามารถจองโรงแรมที่พักได้ตั้งแต่ 1 ก.ค. - 31 ต.ค. 65 เริ่มเข้าพักได้ตั้งแต่ 8 ก.ค. - 31 ต.ค. 65 ส่วนการลงทะเบียนรับเงินสนับสนุนค่าตั๋วเครื่องบินต้องจองและออกเดินทางระหว่างวันที่ 3 ก.ค. - 31 ต.ค. 65
.
รายละเอียดสิทธิประโยชน์ของโครงการตามเดิม เช่น
-ส่วนลดค่าโรงแรมที่พัก 40% ของราคาห้องพัก/ห้อง/คืน แต่ไม่เกิน 3,000 บาท/ห้อง/คืน จํากัดสิทธิคนละไม่เกิน 10 ห้อง หรือ 10 คืน ตลอดโครงการ
-ส่วนลดค่าอาหารและค่าเข้าสถานที่ท่องเที่ยวสูงสุด 600 บาท/ห้อง/คืน โดยประชาชนชําระ 60% และรัฐบาลช่วยจ่าย 40% ผ่านการตัดเงินจากคูปอง
-รับสิทธิลดค่าตั๋วเครื่องบิน 40% แต่ไม่เกิน 2,000 บาท ต่อผู้โดยสาร เมื่อเดินทางไปยังจังหวัดปลายทางทั่วไป
-รับสิทธิลดค่าตั๋วเครื่องบิน 40% แต่ไม่เกิน 3,000 บาท ต่อผู้โดยสาร เมื่อเดินทางไปยังจังหวัดภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย
.
รายละเอียดเพิ่มเติม คลิก www.เราเที่ยวด้วยกัน .com
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ของขวัญปีใหม่ 2565 จากใจกระทรวงอุตสาหกรรม
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม
อํานวยความสะดวก ลดต้นทุน เสริมสภาพคล่อง ยกระดับผู้ประกอบการ พร้อมดูแลเกษตรกรและประชาชน
ของขวัญปีใหม่ 2565 จากใจกระทรวงอุตสาหกรรม
“อํานวยความสะดวก ลดต้นทุน เสริมสภาพคล่อง ยกระดับผู้ประกอบการ พร้อมดูแลเกษตรกรและประชาชน”
1. อํานวยความสะดวก/ลดต้นทุนผู้ประกอบการ
- บริการงานอนุญาตของ สมอ. ผ่านระบบอิเล็กทรอนิกส์ 100%
- ยกเว้นค่าธรรมเนียม
- ใบอนุญาตผลิตภัณฑ์อุตสาหกรรม
- การจดทะเบียนเครื่องจักร
- รายปีแก่ผู้ประกอบกิจการโรงงาน
2. เสริมสภาพคล่องทางธุรกิจ
- สินเชื่อเพิ่มศักยภาพ SME ดอกเบี้ยร้อยละ 2 ต่อปี วงเงิน 1,000 ลบ.
- สินเชื่อ สร้างโอกาส เสริมสภาพคล่อง SME ดอกเบี้ยร้อยละ 2 ต่อปี วงเงิน 500 ลบ.
- สินเชื่อเพื่อฟื้นฟู SME ดอกเบี้ยร้อยละ 2 ต่อปี วงเงิน 500 ลบ.
- สินเชื่อพิเศษดีพร้อมเปย์ ดอกเบี้ยคงที่ระยะสั้นแบบขั้นบันได เริ่มต้นปีแรก 3% ปีที่สอง 4% และปีที่สาม 5% วงเงิน 30 ลบ.
- สินเชื่อ “SMEs Happy” วงเงิน 15,000 ลบ.
....SMEs D Plus ดอกเบี้ยร้อยละ 4.5% ต่อปี
....SMEs D เพื่อการลงทุน ดอกเบี้ยร้อยละ 5.5% ต่อปี
....SMEs D เสริมสภาพคล่อง ดอกเบี้ยร้อยละ 6.0% ต่อปี
3. ยกระดับผู้ประกอบการ
- กําหนดมาตรฐานที่เกี่ยวข้องกับ Covid-19
- ฟรี!!️ต้นแบบผลิตภัณฑ์จาก “กัญชง” 28 ผลิตภัณฑ์
- ฟรี !!️ให้คําปรึกษาแนะนําและออกแบบรรจุภัณฑ์ ฉลาก สติกเกอร์ พร้อมจัดทําต้นแบบให้ผู้ประกอบการ
- มอบต้นแบบเครื่องมือแพทย์ด้วยเทคโนโลยีหุ่นยนต์และระบบอัตโนมัติรองรับการแพร่ระบาดของ Covid-19 ให้สถานพยาบาลของรัฐและเอกชน
- คลินิคให้คําปรึกษาแนะนําด้านการพัฒนาผลิตภัณฑ์แก่วิสาหกิจชุมชน
- ฟรี!!️ซอฟแวร์สําหรับ SME 34 โปรแกรม
4. ดูแลเกษตรกรและประชาชน
- เหมืองแร่ปลอดภัยห่วงใยประชาชน ปีที่ 5 ตรวจสุขภาพประชาชน รอบสถานประกอบการเหมืองแร่
- ติดตั้ง QR Code หน้าโรงงาน เพื่อสร้างการรับรู้ ตรวจสอบสถานประกอบการในพื้นที่
- แสดง QR Code คู่กับเครื่องหมายมาตรฐานบนผลิตภัณฑ์ที่ได้รับอนุญาตตามมาตรฐาน
- จัดหาเครื่องสางใบอ้อย 288 เครื่อง ให้เกษตรกรชาวไร่อ้อยยืม สนับสนุนชาวไร่อ้อยในการตัดอ้อยสดช่วยลด PM 2.5
- จําหน่ายสินค้าโรงงาน ณ นิคมอุตสาหกรรมอมตะซิตี้ (ชลบุรี) 23 - 26 ธันวาคม 2564
- งาน DIPROM MOTOR OUTLET มหกรรมแสดงและจําหน่ายสินค้า รถยนต์ รถจักรยานยนต์ เครื่องจักรกลการเกษตร 4 - 13 กุมภาพันธ์ 2565 จ.ลําปาง
รัฐบาลไทย-ข่าวทำเนียบรัฐบาล-นายกรัฐมนตรีมอบหมายหน่วยงานด้านการท่องเที่ยวเตรียมกิจกรรมทั้งท่องเที่ยวเชิงสุขภาพ กีฬา วัฒนธรรม สร้างแรงส่งถึงไฮซีซัน ดันรายได้ลงสู่เศรษฐกิจฐานราก
วันเสาร์ที่ 18 มิถุนายน 2565
นายกรัฐมนตรีมอบหมายหน่วยงานด้านการท่องเที่ยวเตรียมกิจกรรมทั้งท่องเที่ยวเชิงสุขภาพ กีฬา วัฒนธรรม สร้างแรงส่งถึงไฮซีซัน ดันรายได้ลงสู่เศรษฐกิจฐานราก
นายกรัฐมนตรีมอบหมายหน่วยงานด้านการท่องเที่ยวเตรียมกิจกรรมทั้งท่องเที่ยวเชิงสุขภาพ กีฬา วัฒนธรรม สร้างแรงส่งถึงไฮซีซัน ดันรายได้ลงสู่เศรษฐกิจฐานราก
วันที่18มิ.ย. 2565น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้มอบหน่วยงานที่เกี่ยวข้องกับการท่องเที่ยวไม่ว่าจะเป็นกระทรวงการท่องเที่ยวและกีฬาการกีฬาแห่งประเทศไทยการท่องเที่ยวแห่งประเทศไทยให้ประเมินสถานการณ์ภายหลังรัฐบาลได้ผ่อนคลายมาตรการควบคุมโควิด-19ต่อเนื่องและเตรียมกิจกรรมเพื่อส่งเสริมกระตุ้นการท่องเที่ยวไม่ว่าจะเป็นการท่องเที่ยวเชิงสุขภาพการกีฬาหรือด้านวัฒนธรรมเพื่อให้เกิดแรงส่งต่อเนื่องไปถึงฤดูการท่องเที่ยวช่วงปลายปีและต่อเนื่องถึงต้นปีหน้าเกิดการหมุนเวียนทางเศรษฐกิจ
“นายกรัฐมนตรีให้หน่วยงานเกี่ยวข้องเตรียมกิจกรรมต่างๆเพื่อเกิดแรงส่งต่อเนื่องไปจนถึงช่วงไฮซีซันรักษานักท่องเที่ยวไทยให้เดินทางท่องเที่ยวในประเทศและดึงดูดนักท่องเที่ยวต่างชาติทั้งระยะไกลและจากประเทศเพื่อนบ้านเกิดกิจกรรมทางเศรษฐกิจรายได้จากการท่องเที่ยวลงสู่ฐานรากมีการจ้างงานในภาคการท่องเที่ยว”น.ส.ไตรศุลีกล่าว
น.ส.ไตรศุลีกล่าวว่าการฟื้นฟูรายได้ในภาคการท่องเที่ยวเป็นโยบายที่รัฐบาลให้ความสําคัญซึ่งที่ผ่านมาให้ความระมัดระวังรักษาสมดุลระหว่างการฟื้นฟูการท่องเที่ยวกับการควบคุมการแพร่ระบาดของโรคโควิด-19ซึ่งหลังจากทยอยผ่อนคลายมาตรการควบคุมโรคนักท่องเที่ยวต่างชาติได้เดินทางเข้าประเทศไทยเพิ่มขึ้นต่อเนื่องซึ่งตั้งแต่วันที่1ม.ค.-15มิ.ย. 2565มีผู้เดินทางจากต่างประเทศเข้ามายังประเทศไทยสะสม1,615,913คนเทียบกับตลอดปี2564ที่427,896คนเฉพาะวันที่1-15มิ.ย. 2565ที่มีการผ่อนคลายมาตรการเปิดประเทศเต็มรูปแบบมีผู้เดินทางเข้าประเทศทุกช่องทางสะสม348,699คน
ส่วนรายได้จากการท่องเที่ยวใน5เดือนแรกตั้งแต่1ม.ค.-31พ.ค. 2565ประเทศไทยมีรายได้จากการท่องเที่ยวรวม348,695ล้านบาทแยกเป็นรายได้จากนักท่องเที่ยวต่างชาติต่างชาติ99,707ล้านบาทและคนไทยเดินทางเที่ยวในประเทศ248,988ล้านบาท
ทั้งนี้กระทรวงการท่องเที่ยวและกีฬาได้ประเมินว่าหลังจากที่ศูนย์บริหารสถานการณ์โควิด19หรือศบค.ได้ผ่อนคลายมาตรการควบคุมโรคจากการเดินทางเข้าราชอาณาจักรโดยตั้งแต่วันที่1ก.ค. 2565จะยกเลิกการลงทะเบียนในระบบไทยแลนด์พาสของนักท่องเที่ยวต่างชาติรวมถึงยกเลิกข้อกําหนดที่ต้องมีประกันภัยโควิด19จะสนับสนุนนักท่องเที่ยวเดินทางเข้าประเทศไทยเพิ่มขึ้นเป็นไม่ต่ํากว่า7.5ล้านคนและอาจจะถึง10ล้านคนในปี2565จํานวนเฉลี่ยต่อวันจากขณะนี้20,000-25,000คนต่อวันเพิ่มเป็น25,000-30,000คนต่อวันและเพิ่มเป็น50,000คนต่อวันในช่วงไฮซีซันตั้งแต่เดือนต.ค.เป็นต้น
————
รัฐบาลไทย-ข่าวทำเนียบรัฐบาล-การท่าเรือแห่งประเทศไทย ร่วมกับหน่วยงานที่เกี่ยวข้องจัดประชุมเชิงปฏิบัติการฯ รองรับการจัดตั้งสายการเดินเรือแห่งชาติ
วันศุกร์ที่ 29 ตุลาคม 2564
การท่าเรือแห่งประเทศไทย ร่วมกับหน่วยงานที่เกี่ยวข้องจัดประชุมเชิงปฏิบัติการฯ รองรับการจัดตั้งสายการเดินเรือแห่งชาติ
...
เมื่อวันที่ 26 - 27 ตุลาคม 2564 นายสมชาย เหมทอง ผู้ช่วยผู้อํานวยการการท่าเรือแห่งประเทศไทย สายบริหารสินทรัพย์และพัฒนาธุรกิจ กระทรวงคมนาคม พร้อมด้วย พนักงาน กทท. ผู้แทนกรมเจ้าท่า (จท.) สํานักงานนโยบายและแผนการขนส่งและจราจร (สนข.) พร้อมด้วยผู้เชี่ยวชาญขนส่งทางน้ํา จากสถาบันการขนส่งจุฬาลงกรณ์มหาวิทยาลัย นําคณะเข้าเยี่ยมชมกิจการและประชุมหารือกับผู้บริหารท่าเรือไฟร์ซัน และท่าเรือประจวบ ท่าเรือ Ferry Huahin Pattaya และท่าเทียบเรือประมงคลองวาฬ พร้อมทั้งดําเนินการจัดประชุมเพื่อประชาสัมพันธ์ “การจัดตั้งสายการเดินเรือแห่งชาติ และแนวทางการพัฒนากองเรือพาณิชย์ไทย” ให้กับหน่วยงานภาครัฐ และเอกชนทุกที่เกี่ยวข้องในจังหวัดต่าง ๆ ทางภาคใต้ได้รับทราบวัตถุประสงค์ในการจัดตั้งสายการเดินเรือแห่งชาติ ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม ได้แต่งตั้งคณะกรรมการเตรียมการจัดตั้งสายการเดินเรือแห่งชาติขึ้น และได้มีนโยบายให้การท่าเรือแห่งประเทศไทย (กทท.) จท. และ สนข. ศึกษาความเป็นไปได้ในการจัดตั้งสายการเดินเรือแห่งชาติ โดยได้เชิญผู้บริหารท่าเรือประจวบ ที่ปรึกษาสภาอุตสาหกรรมจังหวัด หอการค้าจังหวัด นายด่านศุลกากร และผู้อํานวยการสํานักเจ้าท่าประจําภูมิภาค เพื่อรับฟังข้อคิดเห็นและข้อเสนอแนะ และเป็นการสํารวจข้อมูลปริมาณสินค้า ท่าเรือ และเส้นทางการขนส่งรูปแบบ domestic ให้สามารถเปลี่ยนรูปแบบการขนส่ง (shift mode) จากถนนสู่เรือ (ชายฝั่ง) จากผู้มีส่วนได้ส่วนเสีย (stakeholder) โดยมีผู้เชี่ยวชาญด้านการขนส่งทางน้ําจากสถาบันการขนส่งจุฬาลงกรณ์มหาวิทยาลัยร่วมดําเนินการจัดประชุม เพื่อให้การท่าเรือฯ นํามาใช้ประกอบการศึกษาความเหมาะสมในทุกมิติที่เกี่ยวข้อง และจะลงพื้นที่เพิ่มเติมในจังหวัดภาคใต้ตอนล่าง (จ.ชุมพร จ.สุราษฎร์ธานี จ.นครศรีธรรมราช และ จ.สงขลา) ซึ่งภายหลังจากการศึกษาความเหมาะสมการจัดตั้งสายการเดินเรือแห่งชาติ และแนวทางการพัฒนากองเรือพาณิชย์ไทย กทท. จะนําเสนอคณะรัฐมนตรีพิจารณาตามขั้นตอนต่อไป ณ จังหวัดประจวบคีรีขันธ์
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานเปิดการสัมมนาเชิงปฏิบัติการเพื่อชี้แจงแนวทางการพัฒนาตามกรอบแนวคิด BCG ให้กับกลุ่มอุตสาหกรรมเป้าหมาย
วันอังคารที่ 31 พฤษภาคม 2565
ปลัดกอบชัยฯ เป็นประธานเปิดการสัมมนาเชิงปฏิบัติการเพื่อชี้แจงแนวทางการพัฒนาตามกรอบแนวคิด BCG ให้กับกลุ่มอุตสาหกรรมเป้าหมาย
ปลัดกอบชัยฯ เป็นประธานเปิดการสัมมนาเชิงปฏิบัติการเพื่อชี้แจงแนวทางการพัฒนาตามกรอบแนวคิด BCG ให้กับกลุ่มอุตสาหกรรมเป้าหมาย
วันนี้ (31 พฤษภาคม 2565) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานกล่าวเปิดการสัมมนาเชิงปฏิบัติการเพื่อชี้แจงแนวทางการพัฒนาตามกรอบแนวคิด BCG ให้กับกลุ่มอุตสาหกรรมเป้าหมาย ภายใต้โครงการส่งเสริมและพัฒนาอุตสาหกรรมที่ยั่งยืนตามตามแนวคิด BCG โดยมี นายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน กล่าวรายงาน ได้รับเกียรติจากนายนําพล ลิ้มประเสริฐ บริษัท ปูนซิเมนต์ไทย จํากัด (มหาชน) ผศ.ดร.วรีสา ชูวัฒนกูล อาจารย์ศุภวัฒน์ น้ําดอกไม้ ผศ.ดร.นิรุธ จิรสุวรรณกุล สถาบันเทคโนโลยีพระจอมเกล้าเจ้าคุณทหารลาดกระบัง ร่วมบรรยายถ่ายทอดความรู้  มีอุตสาหกรรมจังหวัดและเจ้าหน้าที่ที่เกี่ยวข้อง เข้าร่วม ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม และผ่านระบบ Web Conference (Zoom Meeting)